Κυρίες και κύριοι συνάδελφοι,

Σας ενημερώνουμε ότι στο σύνδεσμο <https://bankfin.unipi.gr/mscfinlaw/> έχει αναρτηθεί η προκήρυξη για το ΠΜΣ «Το Χρηματοοικονομικό και Θεσμικό Πλαίσιο των Αγορών Χρήματος και Κεφαλαίου» του Τμήματος Χρηματοοικονομικής και Τραπεζικής Διοικητικής του Πανεπιστημίου Πειραιά, για το ακαδημαϊκό έτος 2024-2025.

Στο πλαίσιο και κατ’ εφαρμογή του Μνημονίου Συνεργασίας του Δικηγορικού Συλλόγου Πειραιά με το Πανεπιστήμιο Πειραιά, το Τμήμα Χρηματοοικονομικής και Τραπεζικής Διοικητικής του Πανεπιστημίου έχει θεσπίσει **υποτροφία** υπό τη μορφή απαλλαγής τελών φοίτησης, σε ένα (1) μέλος του Δικηγορικού Συλλόγου Πειραιώς, ήτοι 5.000 ευρώ.

Η διαδικασία χορήγησης της υποτροφίας λαμβάνει χώρα μετά την ανακοίνωση των αποτελεσμάτων της διαδικασίας απαλλαγής από τα τέλη φοίτησης, καθώς ο/η δικαιούχος δεν θα πρέπει να λαμβάνει άλλου είδους υποτροφία. Οι υποψήφιοι για την υποτροφία θα πρέπει να πληρούν σωρευτικά τις κάτωθι προϋποθέσεις:

• Έχουν ελάχιστο βαθμό Πτυχίου Πρώτου Κύκλου Σπουδών: επτά και πέντε δέκατα (7,5).

• Δεν λαμβάνουν άλλου είδους υποτροφία.

• Είναι απόφοιτοι Τμήματος Πρώτου Κύκλου Σπουδών τετραετούς φοίτησης.

• Είναι μέλη του Δικηγορικού Συλλόγου Πειραιώς.

Τέλος, οι αιτούντες φοιτητές/φοιτήτριες θα κληθούν να πραγματοποιήσουν συνέντευξη με την Επιτροπή Αξιολόγησης και εν συνεχεία καταρτίζεται τελικός πίνακας κατάταξης των αιτούντων φοιτητών/φοιτητριών λαμβάνοντας υπόψη αθροιστικά το βαθμό που έλαβαν στη συνέντευξη (ποσοστό 30%) και τον βαθμό του Πτυχίου Πρώτου Κύκλου Σπουδών τους (ποσοστό 70%). Η υποτροφία απονέμεται στον πρώτο/πρώτη στην κατάταξη φοιτητή/φοιτήτρια.

Η υποβολή των αιτήσεων γίνεται ηλεκτρονικά στον ως άνω σύνδεσμο και είναι δυνατή έως τις **20 Ιουλίου 2024.**